|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Výzva na predloženie cenovej ponuky**pre zákazky realizované v zmysle zákona č. 343/2015 Z. z. o verejnomobstarávaní a o zmene a doplnení niektorých zákonov (ďalej aj „zákon o VO“)

|  |  |  |  |
| --- | --- | --- | --- |
| Názov verejného obstarávateľa | **Slovenská konsolidačná, a.s.**  |  |  |
| Poštová adresa | Cintorínska č. 21 |  |  |
| Mesto | Bratislava | PSČ | 814 99 |
| IČO | 35776005 |  |  |
| Kontaktná osoba | Miloš ILENČÍK |  |  |
| e-mail | milos.ilencik@konsolidacna.sk  | Tel: 0948 492 431 |

 |  |

1. **Predmet prieskumu trhu:**

Odborné prehliadky, servis a opravy dvoch (2) osobných výťahov – typ TOV 500 (1982/2017) a jedného (1) nákladného výťahu – typ TNV2000 (1982/2017) v budove Slovenskej konsolidačnej, a.s. (ďalej aj „SK, a.s.“ alebo „verejný obstarávateľ“).

1. **Opis predmetu prieskumu trhu:**
* Odborné prehliadky výťahov (ďalej len „OP“), ich opakovaná úradná skúška (ďalej len „OÚS“), údržba, mazanie a opravy výťahov na základe zistení z OP a OÚS, resp. vzniknutých porúch (ďalej aj ako „servisné služby“).
* Poskytovanie servisných služieb dodávateľom musí byť realizované v rozsahu a v termínoch v zmysle vyhlášky Ministerstva práce, sociálnych vecí a rodiny Slovenskej republiky č. 508/2009 Z.z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov (ďalej len „vyhláška“), základných slovenských technických noriem, najmä STN 27 4002 (ďalej len „STN“), európskych noriem, všeobecne záväzných právnych predpisov, pokynov a odporúčaní výrobcov, a to v rozsahu činností:
1. OP vrátane mazania pre osobný výťah (ďalej len „OV“) 1 a 2, nákladný výťah (ďalej len „NV“) a vystavenia písomných protokolov o vykonaní OP v lehotách podľa § 13 ods. 1 vyhlášky,
2. OÚS pre OV 1 a 2, NV s vystavením osvedčenia o vykonaní OÚS v lehote podľa § 12 ods. 2 a § 13 ods. 1 vyhlášky,
3. servisné služby na základe stanovenej normohodiny, vrátane dopravy.
4. **Osobitné požiadavky na plnenie:**
5. Dodávateľ musí mať uzatvorenú platnú poistnú zmluvu na predmet činnosti, ako i poistenie za škody voči tretím osobám s výškou poistného krytia v sume nie menej ako 300.000,- EUR (potrebné doložiť k cenovej ponuke).
6. školenie BOZP a PO vlastných zamestnancov a iných osôb oprávnených na realizáciu zákazky vykoná dodávateľ na vlastné náklady
7. dodávateľ predloží objednávateľovi zoznam zamestnancov, ktorí budú vykonávať servis a odborné prehliadky výťahov
8. **Ponuka:**

V nadväznosti na uvedené si Vás dovoľujeme požiadať o predloženie cenovej ponuky na predmet zákazky opísaný v bodoch I. až III. tejto Výzvy. Pred predložením ponuky je možné dohodnúť si obhliadku výťahov v budove Slovenskej konsolidačnej, a.s. u správcu budovy: tel.: 0948 492 431, e-mail: milos.ilencik@konsolidacna.sk

Ponuka musí obsahovať:

1. Základné identifikačné údaje uchádzača v zmysle **Prílohy č. 1.**
2. Cenovú ponuku predloženú v zmysle **Prílohy č. 1.**
3. Platnú poistnú zmluvu (sken) na predmet činnosti, ako i poistenie za škody voči tretím osobám s výškou poistného krytia v sume nie menej ako 300.000,- EUR,
4. Doklad (sken) o oprávnení uchádzača poskytovať službu podľa § 32 ods. 1 písm. e) zákona o VO, ktorý zodpovedá predmetu zákazky.
5. Čestné prehlásenie (sken) o skutočnosti, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu v zmysle ustanovenia § 32 ods. 1 písm. f) zákona o VO. Čestné prehlásenie musí byť podpísané štatutárnym zástupcom uchádzača, alebo iným zástupcom uchádzača, ktorý je oprávnený konať v jeho mene.
6. **Podmienka Ministerstva financií Slovenskej republiky (ďalej aj „MF SR“):**

V súlade s podmienkou MF SR zo dňa 17.12.2020 Vás verejný obstarávateľ informuje: „*že očakávané priemerné mesačné náklady sú na úrovni porovnateľnej s doterajšími priemernými nákladmi 100 eur/mesiac“.*

1. **Miesto dodania predmetu zákazky:**

Cintorínska 21, 814 99 Bratislava 1

1. **Termín dodania zákazky:**

Po vyhodnotení ponúk uchádzačov bude s úspešným uchádzačom uzatvorená Zmluva o zabezpečovaní servisu výťahov na obdobie 24 mesiacov.

1. **Kritérium na hodnotenie ponúk:**

Kritériom na hodnotenie ponúk je najnižšia cena za vykonávanie odborných prehliadok a, opráv a údržby výťahov, ktorá je zložená z dvoch položiek:

1. cena za vykonávanie odborných prehliadok a úradnej skúšky - **váha 70 %**,
2. normohodina 1 servisného pracovníka za odborný servis vrátane dopravy - **váha 30 %**.
3. **Lehota na predkladanie ponúk:**

**11.1.2021**

1. **Forma a spôsob predloženia ponúk:**

Ponuky žiadame doručiť e-mailom na adresu: obstaravanie@konsolidacna.sk

1. **Neúplná ponuka a/alebo ponuka doručená po uplynutí lehoty na predkladanie ponúk nebude hodnotená.**
2. **Dôvody zrušenia zadania zákazky:**

Nebola predložená ani jedna ponuka,

ani jeden z uchádzačov nesplnil podmienky výzvy,

ani jedna z ponúk nevyhovuje požiadavkám Slovenskej konsolidačnej, a.s.,

zmenili sa okolnosti, za ktorých bolo obstarávanie vyhlásené.

Verejný obstarávateľ si vyhradzuje právo odmietnuť všetky predložené ponuky.

Príloha č. 1: Cenová ponuka

Príloha č. 2: návrh Zmluvy o zabezpečovaní servisu výťahov